OpenLLM-France/wikimedia huggingface dataset:
# Banc (Sant Feliu de Llobregat)

El Banc és una obra modernista de Sant Feliu de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Banc de rajola trencada feta a trossos més o menys regulars representant una papallona amb el cos blau, ales de color ocre, vermell-marró i negre. En color verd i dins d'un cercle amb rajos s'hi presenta una àliga a la part del seient. A les cantonades, i en terra cuita una mena de animals fantàstics fan de barana.

## Història

Seient típic modernista i així sembla ésser per la tècnica del trencadís (utilització de trossos de ceràmica com a mosaic per formar-hi decoracions).

## Referències

* 1 2 «Banc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# Banc (Vallmoll)

El Banc és una obra de Vallmoll (Alt Camp) protegida com a bé cultural d'interès local.

## Descripció

Banc situat al jardí posterior de Villa Remedio. Es tracta d'un extens jardí privat que presenta una estructura molt simple. Dos petits blocs rectangulars de maó emmarquen el banc pròpiament dit, totalment recobert de rajola. El respatller és format per rajoles de temàtica tradicional en la ceràmica catalana (arts i oficis, gegants...), mentre que el seient és de trencadís, aplicat d'acord amb uns criteris que responen a l'estètica es veu subratllada per una delicada estructura de ferro que l'emmarca l'obra.

## Història

El banc es troba integrat en un conjunt de les mateixes característiques d'època i estil, que comprèn diverses edificacions.

## Referències

* 1 2 «Banc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Arctosuchus tigrinus

Arctosuchus tigrinus és una espècie extinta de sinàpsids de la família dels gorgonòpids que visqué durant el Lopingià (Permià superior) en allò que avui en dia és Sud-àfrica. Es tracta de l'única espècie reconeguda del gènere Arctosuchus. Una hipotètica segona espècie trobada al Canadà, A. buceros, data del Triàsic i molt probablement pertany a un altre grup indeterminat de sinàpsids. L'holotip (i únic espècimen conegut) de A. tigrinus és un crani fragmentari amb un os dental també fragmentari.

## Referències

* ↑ Broom, R. 1911. «On some new South African Permian reptiles». Proceedings of the Zoological Society of London, 1911, 1.073–1.082
* ↑ Weishampel, D. B., Barrett, P. M., Coria, R. A., Le Loeuff, J., Xing, X., Xijin, Z. i Noto, C. R. (2004). «Dinosaur distribution». In The Dinosauria: Second Edition (pàg. 517–606). University of California Press.
* ↑ «Arctosuchus» (en anglès). Paleofile. [Consulta: 4 agost 2020].
# Arctornitinis

Els arctornitinis (Arctornithini) són una tribu de lepidòpters ditrisis de la família dels erèbids (Erebidae), subfamília Lymantriinae.

## Descripció

Els membres d'aquesta tribu s'identifiquen mitjançant l'examen de la genitàlia de les femelles adultes.

## Gèneres

La tribu inclou els següents gèneres. Aquesta llista pot ser incompleta.
* Arctornis
* Carriola

## Galeria

* Arctornis cygna
* Arctornis egerina
* Arctornis l-nigrum
* Arctornis submarginata
* Carriola ecnomoda

## Referències

* ↑ «TRIBE ARCTORNITHINI n.». [Consulta: 26 novembre 2014].

## Enllaços externs

* Imatges d'Arctornithini
* Biodiversidad Virtualː Arctornithini. (castellà).
# Barnsdall

Barnsdall és una ciutat dels Estats Units a l'estat d'Oklahoma. Segons el cens del 2000 tenia 1.325 habitants.

## Demografia

Segons el cens del 2000, Barnsdall tenia 1.325 habitants, 542 habitatges, i 357 famílies. La densitat de població era de 852,6 habitants per km².
Dels 542 habitatges en un 28,4% hi vivien nens de menys de 18 anys, en un 53,7% hi vivien parelles casades, en un 9% dones solteres, i en un 34,1% no eren unitats familiars. En el 31,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 24,5% tenia menys de 18 anys, un 8,4% entre 18 i 24, un 24,6% entre 25 i 44, un 22,8% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 80,4 homes.
La renda mediana per habitatge era de 25.598 $ i la renda mediana per família de 34.934 $. Els homes tenien una renda mediana de 31.731 $ mentre que les dones 18.472 $. La renda per capita de la població era de 13.435 $. Entorn del 8% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barnsdall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Barnsdall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Barnstable

Barnstable és l'única ciutat del Comtat de Barnstable a l'estat de Massachusetts dels Estats Units d'Amèrica.

## Demografia

Segons el cens del 2000 Barnstable tenia 47.821 habitants, 19.626 habitatges, i 13.012 famílies. La densitat de població era de 307,5 habitants per km².
Dels 19.626 habitatges en un 26,9% hi vivien nens de menys de 18 anys, en un 52,4% hi vivien parelles casades, en un 10,7% dones solteres, i en un 33,7% no eren unitats familiars. En el 27,7% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,88.
Per edats la població es repartia de la següent manera: un 22% tenia menys de 18 anys, un 5,6% entre 18 i 24, un 26,8% entre 25 i 44, un 25,5% de 45 a 60 i un 20,1% 65 anys o més.
L'edat mediana era de 42 anys. Per cada 100 dones de 18 o més anys hi havia 87,9 homes.
La renda mediana per habitatge era de 46.811 $ i la renda mediana per família de 54.026$. Els homes tenien una renda mediana de 41.494 $ mentre que les dones 30.442$. La renda per capita de la població era de 25.554$. Entorn del 6,3% de les famílies i el 8,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barnstable». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Barnstable». American Fact Finder. Oficina del Cens dels Estats Units, 12-01-2010.
# Barraca Conxita del Delta

La Barraca Conxita del Delta és una construcció dels Muntells, al municipi de Sant Jaume d'Enveja (Montsià) inclosa a l'Inventari del Patrimoni Arquitectònic de Catalunya.

## Descripció

Barraca situada al mig de la barriada dels Montells, construïda a la manera tradicional del Delta, de fang pastat amb joncs i canyes, planta rectangular i teulada de dues aigües ben inclinades.
Interior adaptat a les necessitats actuals. Edifici aïllat.

## Història

Construïda per l'ajuntament a finals dels anys 70.

## Referències

* 1 2 3 «Barraca Conxita del Delta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].

## Enllaços externs

* «Barraca Conxita del Delta». Mapa de recursos culturals. Diputació de Tarragona.
# Axel Bellinghausen

Axel Bellinghausen (17 de maig de 1983, Siegburg, Rin del Nord-Westfàlia) és un futbolista alemany que des del 2009 juga al FC Augsburg
A l'edat dels cinc anys, començà a jugar futbol al TuS 05 Oberpleis. El 1993, quan tenia 10 anys, va anar al Bayer 04 Leverkusen. Va deixar el Bayer 04 Leverkusen cinc anys més tard per jugar al Fortuna Düsseldorf on se va convertir en jugador professional de futbol en el 2001. En 2005, signà un contracte amb el Kaiserslautern, on va ser fet capità de l'equip en març del 2008. El 30 de juny del 2009 va marxar del club per unir-se al FC Augsburg, a la 2. Bundesliga, on va signar un contracte per dos anys jugant-hi fins al 2012 quan fitxa pel Fortuna Düsseldorf.

## Referències

* ↑ «Playerhistory.com biography». [Consulta: 5 gener 2008].
* ↑ «Bellinghausen verlässt FCK» (en alemany). transfermarkt.de, 07-05-2009. Arxivat de l'original el 2009-05-10. [Consulta: 6 gener 2010].
* ↑ «Lauterer Bellinghausen wechselt nach Augsburg» (en alemany). transfermarkt.de.
* ↑ «Axel Bellinghausen» (en anglès). [Consulta: 30 gener 2022].
# Axel: El petit gran heroi

Axel: El petit gran heroi (títol original: Bonta) és una pel·lícula d'animació en 3D del 2013 escrita i dirigida per Leo Lee. La pel·lícula es va estrenar a la Xina el 2 d'agost de 2013, i representa la primera cinta xinesa en 3D que combina efectes estereoscòpics amb tecnologia generada per ordinador. La versió doblada al català es va estrenar el 2016 amb la distribució de Paycom Multimedia.
Es va projectar en diversos festivals de cinema d'Europa i Corea del Sud. El projecte es va projectar el 3 d'octubre de 2013 al 18è Festival Internacional de Cinema de Busan i va aconseguir certa popularitat entre els espectadors i els mitjans coreans.

## Sinopsi

Al planeta Terra, l'Axel i el seu millor amic Jono surten a caçar una planta màgica del bosc de Bonta que alimentarà la seva tribu famolenca, però són amenaçats pel rei Llangardaix, que vol convertir-se amb l'amo del bosc. Els dos es fan amics d'una princesa valenta i d'un robot d'estruç gegant, que els ajuden en el seu viatge cap a la planta.

## Referències

* 1 2 Axel: El petit gran heroi a la Base de dades de cinema en català
* ↑ «Axel: The Biggest Little Hero – Movie Review».
* 1 2 «A FUN KIDDIE FILM 'AXEL THE BIGGEST LITTLE HERO'». Aced Magazine, 03-06-2014 [Consulta: 25 maig 2016].
* 1 2 «3D animated film Bonta produced by Zhejiang Versatile released». Hangzhou News, 05-08-2013 [Consulta: 26 maig 2016].
* ↑ staff. «18th (2013), Bunta». BIFF archive. Busan International Film Festival. Arxivat de l'original el 20 de desembre 2016. [Consulta: 26 maig 2016].
* ↑ «Axel: El petit gran heroi». ésAdir. [Consulta: 16 juliol 2022].
* ↑ «Hollywood comes to Hangzhou with animated saga Bonta». China Daily, 03-08-2013 [Consulta: 26 maig 2016].
* ↑ «China-made animated movie "Bonta" enters Busan International Film Festival». Hangzhou Weekly, 15-10-2013 [Consulta: 26 maig 2016].
# Axel Bokeloh

Axel Bokeloh va ser un ciclista alemany que competí com amateur. El seu major èxit fou la medalla de plata al Campionat del món de Persecució per equips de 1982.

## Enllaços externs

* Fitxa a sitiodeciclismo.net
# Aulus Manli Torquat (pretor 70 aC)

Aulus Manli Torquat (llatí: Aulus Manlius Torquatus) va ser un magistrat romà que va viure al segle i aC. Formava part de la gens Mànlia i era de la família dels Manli Torquat.
Va ser pretor i després propretor a Àfrica l'any 70 aC, on Gneu Planci, a qui Ciceró va defensar, va servir sota el seu comandament.

## Referències

* ↑ Ciceró, Pro Plancio 11.
# Aulus Manli Vulsó (decemvir)

Aulus Manli Vulsó (llatí: Aulus Manlius Cn. f. P. n. Vulso), va ser un magistrat romà. Era probablement fill de Gneu Manli Vulsó (cònsol 474 aC).
L'any 454 aC va ser un dels ambaixadors enviats a Atenes per obtenir informació sobre les lleis de Soló i altres estats grecs. L'any 451 aC era membre del primer decemvirat, una comissió de plebeus i patricis formada per 10 membres per escriure un codi de lleis.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1285.
# Bahujan Samaj de Jammu i Caixmir

Bahujan Samaj de Jammu i Caixmir és una secció del partit Bahujan Samaj Party de l'Índia (Partit de la Societat Majoritària) a Jammu i Caixmir que es mobilitza activament a les eleccions a la zona de Jammu on té la seu. Defensa els interessos de les castes inferiors, els intocables. És la comunitat menys afectada per l'emigració.
# Balza

Balza (en rus: Бальза) és un poble de Baixkíria, a Rússia, que en el cens del 2010 tenia 142 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Adelophryne maranguapensis

Adelophryne maranguapensis és una espècie d'amfibi pertanyent a la família Leptodactylidae que viu al nord-est del Brasil.
Està amenaçada d'extinció per la pèrdua del seu hàbitat natural, ja que el lloc on viu (la Serra de Maranguape) està sent fortament desforestada a causa de la tala d'arbres, l'agricultura i els assentaments humans.

## Referències

* ↑ The Taxonomicon (anglès)
* ↑ Amphibian Species of the World (anglès)
* ↑ IUCN(anglès)

## Bibliografia

* Borges-Nojosa, D.M. i Lima, D.C., 2001. Dieta de Drymoluber dichrous (Peters, 1863) dos brejos-de-altitude do Estado do Ceará, Brasil (Serpentes, Colubridae). Boletim do Museu Nacional Rio de Janeiro Zoologia: 1-5.
* Eterovick, P.C., Carnaval, A.C.O.Q., Borges-Nojosa, D.M., Silvano, D.L., Segalla, M.V. i Sazima, I., 2005. Amphibian declines in Brazil: an overview. Biotropica: 166-179.
* Hoogmoed, M.S., Borges, D.M. i Cascon, P., 1994. Three new species of the genus Adelophryne (Amphibia: Anura: Leptodactylidae) from northeastern Brazil, with remarks on the other species of the genus. Zoologischer Mededelinger Leiden: 271-300.

## Enllaços externs

* BioLib (anglès)
# Lliga liberiana de futbol

La lliga liberiana de futbol (Liberian Premier League) és la màxima competició futbolística de Libèria. És organitzada per la Federació de Libèria. Fou creada l'any 1956. Tots els clubs campions (a data d'octubre 2008) són equips de la capital Monròvia.

## Clubs participants temporada 2015-16

* Barrack Young Controllers (Monròvia)
* ELWA United (Monròvia)
* FC Fassell (Monròvia)
* Holder FC (Monròvia)
* Keitrace FC (Monròvia)
* LISCR (Monròvia)
* LPRC Oilers (Monròvia)
* Mighty Dragons (Gbarnga)
* Nimba United (Sanniquellie)
* Watanga FC (Monròvia)

## Historial

Font:
* 1956-62: desconegut
* 1963: Invincible Eleven (1)
* 1964: Invincible Eleven (2)
* 1965: Invincible Eleven (3)
* 1966: Invincible Eleven (4)
* 1967: Mighty Barolle (1)
* 1968-71: no es disputà
* 1972: Mighty Barolle (2)
* 1973: Mighty Barolle (3)
* 1974: Mighty Barolle (4)
* 1975: no es disputà
* 1976: Saint Joseph Warriors (1)
* 1977: no es disputà
* 1978: Saint Joseph Warriors (2)
* 1979: Saint Joseph Warriors (3)
* 1980: Invincible Eleven (5)
* 1981: Invincible Eleven (6)
* 1982: no es disputà
* 1983: Invincible Eleven (7)
* 1984: Invincible Eleven (8)
* 1985: Invincible Eleven (9)
* 1986: Mighty Barolle (5)
* 1987: Invincible Eleven (10)
* 1988: Mighty Barolle (6)
* 1989: Mighty Barolle (7)
* 1990: no es disputà
* 1991: LPRC Oilers (1)
* 1992: LPRC Oilers (2)
* 1993: Mighty Barolle (8)
* 1994: NPA Anchors (1)
* 1995: Mighty Barolle (9)
* 1996: Junior Professional (1)
* 1997: Invincible Eleven (11)
* 1998: Invincible Eleven (12)
* 1999: LPRC Oilers (3)
* 2000-01: Mighty Barolle (10)
* 2002: LPRC Oilers (4)
* 2003: no finalitzat
* 2004: Mighty Barolle (11)
* 2005: LPRC Oilers (5)
* 2006: Mighty Barolle (12)
* 2007: Invincible Eleven (13)
* 2008: Black Star FC (1)
* 2009: Mighty Barolle (13)
* 2010-11: LISCR (1)
* 2012: LISCR (2)
* 2013: Barrack Young C. (1)
* 2013-14: Barrack Young C. (2)
* 2015: Nimba United (1)
* 2016: Barrack Young C. (3)
* 2016-17: LISCR (3)
* 2018: Barrack Young C. (4)
* 2019: LPRC Oilers (6)
* 2019-20: Cancel·lat
* 2020-21: LPRC Oilers (7)
* 2021-22: Watanga FC (1)
* 2022-23: LISCR (4)

## Referències

* ↑ «Liberia – List of Champions». RSSSF.
* ↑ «Liberia 2020/21». rsssf.

## Enllaços externs

* Liberiansoccer.com Arxivat 2006-02-20 a Wayback Machine.
* RSSSF
* fedefutbol Arxivat 2008-06-18 a Wayback Machine.
# Literatura xipriota

La literatura xipriota és la part de la literatura grega pròpia de l'illa de Xipre. Si bé forma part del conjunt de la literatura hel·lènica, ha tingut en les diverses èpoques una personalitat pròpia.

## Edat mitjana

Neòfit el Reclús, que era un monjo eremita del segle xii, a part descrits relatius a la litúrgia, va ésser autor, entre altres de les Calamitats de Xipre, obra sobre la usurpació de l'illa per Isaac Comnè i la seva derrota i empresonament per Ricard Cor de Lleó, amb la posterior venda de l'illa als llatins.
El Livre des assises des bourgeois, obra redactada probablement en llengua francesa i traduïda al grec demòtic vers el s. XIV, constitueix un recull de normatives que regeixen les relacions del rei amb els seus vassalls, que foren instaurades primer a Jerusalem i després a Xipre. Constitueixen una codificació dels costums de l'Occident, que s'implantaren a Xipre amb la dinastia dels Lusignan.
També al s. XIV destaca l'obra poètica de Geórgios Lapithis, Els deures del ciutadà, d'inspiració clàssica.

## Edat moderna i contemporània

Al segle xv destaca la Crònica o Descripció del dolç país de Xipre, de Leontios Makhairas, que relata detalladament el regnat de Pere I i la reina catalana Elionor d'Aragó). També en l'àmbit historiogràfic, Geórgios Boustrónios que prosseguí la tasta de Makhairas, fou autor d'una Narració o crònica de Xipre a partir del 1456. La poesia popular xipriota recollí el contingut d'aquestes narracions o cròniques, amb gran auge i popularitat especialment en el segle xvi, fins a l'ocupació turca.
Sota l'imperi turc algunes obres mantingueren viva la flama patriòtica grega: La Història cronològica de l'illa de Xipre (1788), de l'arximandrita Kiprianós, i l'epopeia El 9 de juliol, de Sasilis Mikhaïlidis (1884-95).

## Segle XX i actualitat

En el panorama literari grecoxipriota del segle xx i de principis d'aquest segle, cal destacar el poeta i escriptor Kostas Montis, el poeta Kyriakos Kharalambides, el novel·lista Panos Ioannides, el poeta Mikhalis Pasiardis, el poeta i traductor Stephanos Stephanides, els escriptors Nikos Nicolaides, Stylianos Atteshlis, Loukis Akritas i Demetris Th. Gotsis. Dimitris Lipertis, Vasilis Mikhaelides i Pavlos Liasides són poetes populars que han escrit poesia, principalment en grec xipriota. En el panorama literari actual de Xipre destaca la figura de Mikhalis Pierís.

## Referències

* 1 2 3 4 5 «Literatura xipriota». Gran Enciclopèdia Catalana. Barcelona: Grup Enciclopèdia Catalana.
* ↑ «Cyprus Stamp Issue: Loukis Akritas».
* ↑ «Cyprus Stamp Issue: Cyprus Poets».
* ↑ «Cyprus Stamp Issue: Centenary Birthday Anniversary of Poet Pavlos Liasides».
* ↑ «Mikhalis Pierís Bio» (PDF) (en grec). Centre Onassis. [Consulta: 30 abril 2015].
# Lipograma

Un lipograma és un tipus de text en què manca una lletra (o més d'una) i està concebut com un joc de paraules o bé com una restricció conscient que s'imposa l'escriptor. Ja són presents a la Grècia antiga, però l'auge dels lipogrames té lloc a partir del segle xviii com una prova d'enginy de l'autor. Com més freqüent és una lletra en una llengua, més difícil resulta escriure sense aquesta lletra i, per tant, més vàlua té el lipograma.
Alguns exemples cèlebres de texts lipogramàtics són La disparition, de Georges Perec, versionat en català a l'obra L'eclipsi d'Adrià Pujol, o els poemes de Gottlob Burmann o la novel·la Eunoia de Christian Bök.

## Referències

* Adrià Pujol versiona la novel·la L'eclipsi de Perec després de sis anys de feina, reportatge a Televisió de Catalunya.
* L'eclipsi de Georges Perec, el laberint lingüístic, al blog Nollegiu.cat.
* L'eclipsi, a Llegir en català.
* Adrià Pujol Cruells, Premi Serra d'Or de Traducció per L'eclipsi, 2 de maig de 2018.
* ‘L'eclipsi’, de Georges Perec: tota una novel·la sense la lletra ‘a’, a l'Ara Cultura, 27 de febrer de 2017.
# Llau del Grau

La llau del Grau és una llau del terme de Conca de Dalt, al Pallars Jussà, dins de l'antic terme d'Hortoneda de la Conca, en l'àmbit del poble d'Hortoneda, prop de Segan.
S'origina a l'extrem de llevant de l'Obaga de la Cogulla, des d'on davalla cap a l'oest, i al cap d'uns 600 metres de recorregut s'ajunta amb la llau de la Castellana per tal de formar entre totes dues la llau del Graller.

## Enllaços externs

* Institut Cartogràfic de Catalunya; cal fer dos passos d'aproximació
# Litke (cràter)

Litke és un cràter d'impacte lunar que es troba dins de la gran plana emmurallada del cràter Fermi, prop del sector nord-nord-oest de la seva vora interior. A menys d'un diàmetre a l'oest-nord-oest es troba el cràter Delporte, lleugerament més gran. Litke es troba en la cara oculta de la Lluna i no es pot veure directament des de la Terra.
La vora de Litke és circular a l'est i al sud, però en els seus costats nord i oest apareix lleugerament deformada cap al seu interior. El bord oest és irregular, interromput per un parell d'esquerdes gastades. En el costat nord, els dipòsits procedents de despreniments del brocal s'acumulen a la base de la paret interior. Un petit cràter marca la vora meridional i un altre petit impacte es troba al costat del costat aquest en l'exterior. El sòl interior de Litke presenta una cresta de baixa altura que és gairebé concèntrica amb els costats est i sud del brocal. També és ressenyable un altre petit cràter situat en el sòl interior, just a l'est del punt central.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Litke (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 19 juliol 2018].
* «LROC :: QuickMap - Targeting Mapa LROC» (en anglès). [Consulta: 8 novembre 2018].